Svijet i zdravlje: Duhan najveći ubica današnjice
Više od pet miliona pušača umire godišnje, a većina umrlih su iz zemalja u razvoju
Bilo gdje u svijetu, pušenje je danas primarni uzrok smrti. Toj opasnosti po ljudsko zdravlje i život malo se zemalja suprotstavlja adekvatnim mjerama, jedna je od ocjena američkog Centra za kontrolu oboljenja. Prema rasploživim podacima, više od pet miliona pušača umire godišnje. Većina umrlih su iz zemalja u razvoju. Ni desetak odsto država ne čini ono što može da spriječi pušenje. Po analizama američkog Centra za kontrolu oboljenja Urugvaj i Sjedinjene Države su zemlje-primjeri čiji anti-pušački programi daju rezultate. Direktor Centra doktor Thomas Frieden ističe: Pušenje je samo jedan od svjetskih zdravstenih problema. Smrtnost u saobraćajnim nesrećama postaje epidemijom. Više od milion ljudi svake godine gine u saobraćajnim udesima, kao vozači, biciklisti, pješaci... - upozorava doktor Frieden. On takođe upozorava na činjenicu da milijadu ljudi nema pristupa čistoj vodi, a da dvije i po milijarde žitelja naše planete nemaju adekvatnu sanitarnu infrastrukturu. Bolji životni uvjeti te vrste, preduprijedili bi umiranje miliona ljudi, posebno djece, najosjetljivije na stomačna oboljenja. - konstauje doktor Frieden. AIDS je i dalje "veliki ubica" u Africi. Po ocjeni doktora Friedena, dobar dio problema u prevenciji AIDS leži u činjenici da veliki broj zaraženih virusom HIV ne znaju da su inficirani. - naglašava doktor Frieden. Na listi velikih uzročnika smrti američkog centra za kontrolu oboljenja je i gojaznost. Doktor Frieden ukazuje na činjeicu da je sada u svijeti više ljudi sa viškom težine od onih mršavijih i mršavih. Život bez pušenja, uz više vježbanja i zdraviju ishranu gotovo upola bi umanjio broj umrlih od raka, takođe velikog uzročnika smrti.